Document ID: /roh_data/filtered/fineweb-2-filterrobots_roh.jsonl.gz/37809

Il titel da la communicaziun mussa, ch'il HCD è cuntent che ses giugader Enzo Corvi (26) ha prolungà il contract cun il club da hockey almain fin ils 2022: «El na vul betg currer davent en quest temp difficil».
Pestgà cun Corvi il pesch pli grond dal martgà da transfer
Suenter il campiunadi mundial en il Danemarc, nua che Corvi aveva sajettà 4 gols e dà 5 assists, vala el sco giugader zunt tschertgà en l'entira Svizra, scriva il HCD vinavant. Corvi saja schizunt stà l'um il pli tschertgà sin il martgà da transfers quest onn.
Uss èsi cler che Corvi gioga vinavant per Tavau. En quest grev temp na veglia el betg laschar il club en la merda, ha el argumentà tranter auter.
Cun Ambühl e Corvi en ils proxims onns
Cun la prolungaziun dal contract dal chapitani Andres Ambühl dad ier glindesdi e quella dal center Enzo Corvi dad oz mardi haja il HCD savì gudagnar dus giugaders centrals per sia squadra, di il president dal HCD, Gaudenz Domenig, a RTR.
I na giaja uss betg be per l'onn 2019:
RR novitads 11:00